section_heading: Život
paragraph_text: Rodio se 3. siječnja 1932. godine u selu Rastoki kod Smiljana u težačkoj obitelji. Osnovnu i srednju školu je pohađao u obližnjem Gospiću. Radio je kao gimnazijski profesor u Gospiću i Zadru, bio je predavač i na Pedagoškoj akademiji u Gospiću. Nakon rata je radio na omladinskim radnim akcijama koje su mu ugrozile zdravlje. Ondje je dobio tuberkulozu koja mu je ostavila trajne posljedice na život. U Zagrebu je na Filozofskom fakultetu studirao hrvatski jezik i književnost. Radio je u Gospiću i Zadru kao profesor i ravnatelj u srednjim školama. Napisao je 16 knjiga: Lički divani, Hrvatska jest, Svjetlost ognjišta, Moć praštanja, Zvijezde na krovu, U ozračju Velebita, Josina u Domovinskom ratu, Svjetlo domovine, Nad zgarištima zvijezde, Velebitski obzori, Proza u benevrecima, Gargaše i druge knjige. Bio je član Matice hrvatske, ogranka iz Gospića. Sudionik je kreiranja časopisa "Lička revija".